IPL 2019: शाहरुख खान का दिखा 'बाजीगर' अंदाज, KKR की हार के बाद भी यूं जीता दिल...देखें  Video  
शाहरुख खान का वीडियो वायरल
CSK ने KKR को हराया
इडेन गार्डन्स में हुआ था मैच
@iamsrk thank you sir.. Can't believe I saw you... pic.twitter.com/TylTNJQQbY

चेन्नई सुपर किंग्स (CSK) और कोलकाता नाइट राइडर्स (KKR) के बीच मैच के दौरान शाहरुख खान (Shah Rukh Khan) पर लोगों की निगाहें टिकी रहीं. फैंस उनकी तस्वीर भी खींचते देखे गए. हालांकि, शाहरुख खान केकआर के मैच हारने पर काफी निराश भी दिखे. उनकी कई तस्वीरें भी वायरल हुईं, जिसमें वो काफी निराश भी दिख रहे हैं. इस मैच में इमरान ताहिर (27-4) के बाद सुरेश रैना (नाबाद 58) के अर्धशतक की मदद से मौजूदा चैम्पियन चेन्नई सुपर किंग्स (CSK) ने  कोलकाता नाइट राइडर्स  (KKR) को पांच विकेट से हरा दिया.

A post shared by Kolkata Knight Riders (@kkriders) on Apr 14, 2019 at 4:40am PDT

चेन्नई सुपर किंग्स (CSK) की आठ मैचों में यह सातवीं जीत है और वह 14 अंकों के साथ तालिका में शीर्ष पर कायम है. वहीं, कोलकाता (KKR) को आठ मैचों में चौथी हार का सामना करना पड़ा है और वह आठ अंकों के साथ दूसरे नंबर पर है. कोलकाता की यह लगातार तीसरी हार है. चेन्नई ने टॉस जीतकर पहले गेंदबाजी करते हुए कोलकाता को आठ विकेट पर 161 रन पर रोक दिया था और फिर 19.4 ओवर में पांच विकेट खोकर लक्ष्य हासिल कर लिया. 
कोलकाता नाइट राइडर्स (KKR) से मिले 162 रनों के लक्ष्य का पीछा करने उतरी चेन्नई सुपर किंग्स (CSK) के लिए शेन वॉटसन (6) और फॉफ डु प्लेसिस (24) ने पहले विकेट लिए 29 रन जोड़े. चेन्नई ने इसके बाद 11.1 ओवर में 81 रन तक अपने चार विकेट गंवा दिए. इन चार विकेटों में डु प्लेसिस के अलावा वाटसन, अंबाती रायडू (5) और केदार जाधव (20) के विकेट भी शामिल हैं.  हालांकि फिर इसके बाद रैना ने कप्तान महेंद्र सिंह धोनी (16) के साथ पांचवें विकेट के लिए 40 रन की साझेदारी चेन्नई को मुकाबले में बनाए रखा. धोनी टीम के 121 के स्कोर पर आउट हुए. धोनी के आउट होने के बाद चेन्नई को 22 गेंदों पर 40 रन बनाने थे और टीम ने 19.4 ओवर में पांच विकेट शेष रहते लक्ष्य हासिल कर लिया.